IN HERINNERING VAN ZAVIMBI 1996 – 3 April 2013
Kleintjie, klein en sweet verby. Met jou klein ou steekbrak lyfie, beentjies dun en voetjies klein. Het jy ons lewe en ons harte ingekruip. Veilig en versorg, geliefd en so bederf het jy jou kom uitsprei in ons wese en op ons banke.
Met jou bokkie-bruin ogies het jy jou dierbare-patetiese-figuurtjie-taal direk in ons hart in kom praat. Mens kon nie anders as om jou lief te hê. Soveel jare het jy vreugde gebring. Elke aand rustig tussen my en Pa op die bank en as jy nou wil hê sy aandag – dan sit jy jou voetjies op sy been of bors en kyk hom in die oë – en hou nie op voor hy jou nie vryfie en liefde gee.
Ons sal jou altyd sien in die tuin stap – al agter Pa aan. Ons sal jou altyd onthou met biltong want dit was jou favourite. Jou plekkie op jou opslaan-stoeltjie gaan nou leeg wees – soos ons harte.
Jy sal altyd in ons lewe onthou word. Want jy was so vreeslik dierbaar. Ek's so vreeslik jammer dat ons jou nooit weer gaan sien of vashou of 'n soentjie en vryfie vir jou kan gee op jou sagte mollige ou lyfie. Ai my ou kleintjie, ek weet en ek belowe ons sal jou nooit vergeet. Snoefie-kind, ons lief jou altyd en ek vra vir jou en vir Jesus – se'blief, se'blief vergewe! Ons gaan jou mis ou kleintjie-Baby!